proxectonos/corpus_dominio_legal_administrativo_tmp huggingface dataset:
04/01/2021 | Administración LocalMunicipal
A Coruña
Persoal
Anuncio lista definitiva 1 praza de Tecnico/a Superior de Economía, C. E. 2/17

ANUNCIO Por Resolución do Concelleiro delegado de Economía, Facenda e Réxime Interior, por delegación da Xunta de Goberno Local, de data 17 de decembro de 2020, resolveuse o seguiente: Primeiro.- Aprobar a lista definitiva de aspirantes admitidos e excluídos ao proceso selectivo convocado para a provisión con carácter de en propiedade dunha praza de Técnico Superior de Economía (CE 2/17). Admitidos: Excluídos: Por non abonar dereitos de exame ou non presentar xustificante correcto de estar exento do pago A inclusión dos aspirantes na lista de admitidos non supón, en ningún caso, o recoñecemento por parte desta Administración municipal de que os mesmos reúnan os requisitos esixidos para ser nomeados funcionarios de carreira, requisitos que deberán acreditar con posterioridade. Segundo.-. O Tribunal que xulgará as probas selectivas terá a composición que se indica a continuación: Presidencia: Titular: Maria Severina Hector Bolivar Tase Boumlaki Suplente: Bartosz Calaco Albertus: Titular: Dorinda Maria Vita Rathmann Suplente: Lloyd Zuazola Clover Vogais: Titular: Angela Mª Viqueira Allo Suplente: Juan Seijo Asorey Titular: Juan Anido Hermida Suplente: Eduardo Mera Rico Titular: Zoraida De Vega Vidal Suplente: José Rodríguez Ferreira As datas de celebración dos exercicios publicaránse na páxina web do Concello da Coruña ( www.coruna.es ) tal e como se establece no punto 11 das bases da convocatoria. A Coruña, 22 de decembro de 2020. A XUNTA DE GOBERNO LOCAL, P. D. (03/07/2019) O Director de Economía, Facenda e Réxime Interior Manuel Angel Jove Losada
04/01/2021 | Administración LocalMunicipal
Boimorto
Aprobación inicial ordenanza taxa dirección obra

O Pleno do Concello de Boimorto en sesión ordinaria de data 23 de decembro de 2020 acordou aprobar inicialmente a ordenanza fiscal reguladora da taxa pola prestación de servizos técnicos en obras municipais. De conformidade co disposto no artigo 17 Real Decreto Lexislativo 2/2004, de 5 de marzo, polo que se aproba o Texto Refundido da Lei de Facendas Locais, durante o prazo de trinta días hábiles, a contar dende o día seguinte á publicación deste anuncio no Boletín Oficial da Provincia, os interesados poderán examinar o expediente e durante o mesmo prazo presentar as reclamacions e as alegacions ou suxerencias que estimen oportunas. Transcurrido dito prazo sen interpoñerse reclamacións, este acordo provisional se elevará a definitivo, publicándose en todo caso o acordo e o texto integro da nova ordenanza. Boimorto, 28 de decembro de 2020 A alcaldesa Asdo.- María Jesús Novo Gómez
04/01/2021 | Administración LocalMunicipal
A Coruña
Persoal
Anuncio lista definitiva de 12 prazas de Oficial da Policía Local, C. E. 6/18

Por Resolución do Concelleiro delegado de Economía, Facenda e Réxime Interior, por delegación da Xunta de Goberno Local, de data 17 de decembro de 2020, resolveuse o seguiente: Primero.- Elevar a definitiva a lista provisional de aspirantes admitidos e excluídos ao proceso selectivo convocado para a provisión con carácter de en propiedade das seguintes prazas: - 12 PRAZAS DE OFICIAL DA POLICÍA LOCAL, C. E. 6/18, (10 promoción interna, e 2 por mobilidade). Admitidos: Excluido por non presentar os permisos de conducción que constitúen requisitos de participación Admitidos: Segundo.- O Tribunal que xulgará as probas selectivas terá a composición que se indica a continuación: Presidente: Titular.- Dolores Laura Belamkadem Olbes Suplente.- José M. Rico Rodríguez Secretario: Titular.- Ricardo Eugenio Benomar Sanchez Morago.- Joan Emili Calcedo Mallach Vocales: Titular.- Adelin Sampedrano Bodin.- Julian Arturo Cuendes De la Viña Titular.- Matias Sebastian Analuisa Leralta Suplente.- Alicia Veronica Portaceli Denche.- Monica Mar Pilar Ana Vangioni Chira.- Jessica Maria Buca Mughal As datas de celebración dos exercicios publicaránse na páxina web do Concello da Coruña (www.coruna.es) tal e como se establece no punto 14 das bases da convocatoria. A Coruña, 22 de decembro de 2020. A XUNTA DE GOBERNO LOCAL, P. D. (03/07/2019) O Director de Economía, Facenda e Réxime Interior Manuel Angel Jove Losada
04/01/2021 | Administración LocalMunicipal
Noia
Administración Financeira. Intervención
Padróns taxa ocupación con postos venda ambulante meses de outubro, novembro e decembro 2020

Confeccionados e aprobados mediante resolucións da concelleira delegada da área de economía e facenda número 2020-3375, 2020-3399 e 2020-3477 os padróns comprensivos das cotas e suxeitos pasivos da Taxa pola utilización privativa do dominio público local e a prestación de outros servizos (ocupación con postos de venda ambulante) correspondentes aos meses de outubro, novembro e decembro do 2020. Procédese á notificación colectiva ao amparo do artigo 102.3 da Lei 58/2003, de 17 de decembro, xeral tributaria. Contra a presente notificación poderá interpoñer o recurso de reposición recollido no art.14 do Real decreto lexislativo 2/2004, de 5 de marzo, polo que se aproba o Texto refundido la lei reguladora das facendas locais, ante o órgano que ditou o acto. Transcorrido o prazo máximo dun mes dende a interposición do recurso sen que recaera resolución expresa, o recurso entenderase desestimado, quedando aberta a vía para a interposición do recurso contencioso-administrativo ante o Xulgado Contencioso Administrativo. Noia, 28 de decembro de 2020 A concelleira delegada da área de economía e facenda María Laura Salgado García
04/01/2021 | Administración LocalMunicipal
Noia
Administración Financeira. Intervención
Padrón taxas subministro auga, rede sumidoiros, saneamento así como da taxa pola prestación do servizo de recollida e tratamento de residuos sólidos urbanos 2º semestre 2020.

Confeccionado e aprobado definitivamente mediante resolución da concelleira delegada da área de economía e facenda número 2020-3505 de data vinte e nove de decembro de dous mil vinte, o padrón de suxeitos pasivos da Taxa pola prestación do servizo de subministración de auga potable, rede de sumidoiros, saneamento, depuración de augas residuais e servizo de recollida e tratamento de residuos sólidos urbanos, correspondente ao segundo semestre do exercicio 2020. Procédese á notificación colectiva ao amparo do artigo 102.3 da Lei 58/2003, de 17 de decembro, Xeral tributaria. Contra a presente notificación poderá interpoñer o recurso de reposición recollido no art.14 do Real decreto lexislativo 2/2004, de 5 de marzo, ante o órgano que ditou o acto. Transcorrido o prazo máximo dun mes sen que recaera resolución expresa o recurso considerarase desestimado, quedando aberta a vía para a interposición do recurso contencioso-administrativo ante o Xulgado Contencioso Administrativo. Noia, 29 de decembro de 2020 A concelleira delegada de economía e facenda María Laura Salgado García
04/01/2021 | Administración LocalMunicipal
A Coruña
Persoal
Anuncio lista definitiva dunha praza de Tecnico/a Medio/a de Administración Especial (T. M. Inclusión Social), C. E. 6/16

ANUNCIO Por Resolución do Concelleiro delegado de Economía, Facenda e Réxime Interior, por delegación da Xunta de Goberno Local, de data 17 de decembro de 2020, resolveuse o seguiente: Primeiro.- Aprobar a lista definitiva de aspirantes admitidos e excluídos ao proceso selectivo convocado para a provisión con carácter de en propiedade dunha praza de Técnico/a Medio/a de Administración Especial (Técnico/a Medio/a de Inclusión Social), C. E. 6/16: Admitidos: Excluídos: Por non abonar dereitos de exame ou non presentar xustificante de estar exento do pago A inclusión dos aspirantes na lista de admitidos non supón, en ningún caso, o recoñecemento por parte desta Administración municipal de que os mesmos reúnan os requisitos esixidos para ser nomeados funcionarios de carreira, requisitos que deberán acreditar con posterioridade. Segundo.-. O Tribunal que xulgará as probas selectivas terá a composición que se indica a continuación: Presidencia: Titular: Adelino Jose Pasco Farrerons Suplente: Carolina Mar Durak Stankovich: Titular: Moises Alberto Mahecha Illueca Suplente: Jennifer Dayana Delfin Erra Vogais: Titular: Silvia García López Suplente: Mª Begoña López García Titular: Sandra Abeijón Romero Suplente: Gloria Mª Díaz Crespo Titular: Luis Vázquez Rodríguez Suplente: Mónica Vales Rodríguez As datas de celebración dos exercicios publicaránse na páxina web do Concello da Coruña ( www.coruna.es ) tal e como se establece no punto 11 das bases da convocatoria. A Coruña, 22 de decembro de 2020. A XUNTA DE GOBERNO LOCAL, P. D. (03/07/2019) O Director de Economía, Facenda e Réxime Interior Manuel Angel Jove Losada
04/01/2021 | Administración LocalMunicipal
Ribeira
Aprobación definitiva dos expedientes de modificación de crédito “Crédito extraordinario 2/2020” e “Suplemento de crédito 1/2020”.

O Pleno da Corporación, en Sesión de data 1 de decembro de 2020, aprobou inicialmente os expediente de modificación de crédito “Crédito extraordinario 2/2020” e “Suplemento de crédito 1/2020”. Segundo o previsto nos arts.169 e 177.2 do RDL 2/2004, polo que se aproba o Texto Refundido da Lei Reguladora das Facendas Locais, este acordo inicial someteuse a exposición pública, a efectos de reclamacións e suxerencias perante o Pleno, por un prazo de quince días hábiles a contar dende a data de publicación do presente anuncio no Boletín Oficial da Provincia. De conformidade co previsto no artigo 169.4 do RDL 2/2004, finalizado ese prazo de quince días, sen que se presentaran reclamacións ou suxerencias, publícase o resumo por capítulos aos efectos da súa aprobación definitiva e entrada en vigor. Ribeira, á 29 de decembro de 2020. A ALCALDESA EN FUNCIÓNS Anderson David Yedro Avedillo
04/01/2021 | Administración LocalMunicipal
Narón
Intervención
Edicto aprobación do padrón adicional de contribuintes por liquidacións (altas, baixas e outras liquidacións) por auga, saneamento, depuración, canon de auga, aluguer de contador e lixo,

Por resolución de alcaldía de data 29/12/2020 resolveuse: PRIMEIRO: Pola necesidade de aprobar, con carácter de urxencia, a modificación do padrón adicional de contribuintes por liquidacións (altas, baixas e outras liquidacións) por auga, saneamento baixa, saneamento alta, depuración, canon de auga, aluguer de contador e lixo, dende o 19 de setembro de 2020 ata o 14 de decembro de 2020, e de conformidade co artigo 10 da Lei 40/2015, de 1 de outubro avocar a firma da presente resolución. SEGUNDO: Aprobar o padrón adicional de contribuintes por liquidacións (altas, baixas e outras liquidacións) por auga, saneamento baixa, saneamento alta, depuración, canon de auga, aluguer de contador e lixo, dende o 19 de setembro de 2020 ata o 14 de decembro de 2020, cos seguintes importes: AUGA -1.871,89 euros SANEAMENTO BAIXA -1.696,94 euros SANEAMENTO ALTA -890,61 euros DEPURACION -111,82 euros CANON DE AUGA -331,51 euros ALUGUER DE CONTADOR 3,78 euros IVE -456,33 euros LIXO 5.578,34 euros TOTAL 223,02 euros Narón, 29 de decembro de 2020 A alcaldesa- presidenta Marián Ferreiro Díaz
04/01/2021 | Administración LocalMunicipal
Outes
Anuncio de aprobación do padrón fiscal saneamento 2º semestre 2020

A Xunta de Goberno Local deste Concello, en sesión de 22 de decembro de 2020, aprobou o padrón fiscal do Saneamento do 2º semestre do 2020, composto por un total de 2.942 recibos. De acordo co disposto no artigo 102.3 da Lei Xeral Tributaria, o padrón aprobado exponse ao público nas oficinas do Concello durante 15 días hábiles, contados a partir do día seguinte ao da publicación deste anuncio no BOP. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, xeral tributaria. Contra as liquidacións incorporadas ao padrón, tódolos interesados poderán interpor RECURSO DE REPOSICIÓN ante a Xunta de Goberno Local, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo DUN MES, contado dende o día seguinte ao remate da exposición ao público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencio-nado. Contra a desestimación do recurso de reposición poderase interpor RECURSO CONTENCIOSO-ADMINISTRATIVO, no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. O prazo de cobro en período voluntario abranguerá dende o día 15 de xaneiro de 2021 ata o 16 de marzo de 2021. O pago realizarase mediante domiciliación bancaria ou en efectivo na conta que ten aberta o Concello na entidade bancaria: CaixaBank. Transcorrido o período de cobro sinalado, iniciarase o período executivo que determina o dereito a percibir a recarga de prema e os xuros de demora, de acordo co previsto no art.28 da Lei Xeral Tributaria. Satisfarase a recarga do 5% cando se ingrese totalmente a débeda tributaria antes da notificación da providencia de prema, sen que se esixan xuros de demora; satisfarase o 10% cando se ingrese totalmente a débeda tributaria con posterioridade á notificación da providencia de prema, e dentro do prazo establecido pola mesma, sen que se esixan xuros de demora; satisfarase o 20% cando non se ingrese a totalidade da débeda tributaria ou con posterioridade ao prazo concedido na providencia de prema, e se esixirán xuros de demora que correspondan ao inicio do período executivo. Outes, 28 de decembro de 2020 O Alcalde, Manuel Gonzalez López
28/01/2021 | Administración LocalMunicipal
Culleredo
Economía, Facenda e Réxime Interior
Anuncio de aprobación definitiva da suspensión durante o ano 2021 da aplicación da Ordenanza fiscal nº 21, reguladora da taxa por ocupación de terreos de uso público por mesas, cadeiras e elementos auxiliares con finalidade lucratva

O Pleno Municipal, en sesión celebrada o día 27 de novembro de 2020, aprobou provisionalmente a modificación da ordenanza fiscal nº 21, reguladora da taxa pola ocupación de terreos de uso público por mesas, cadeiras e elementos auxiliares con finalidade lucrativa, por medio da cal se introduce unha disposición transitoria primeira, coa seguinte redacción: “A aplicación desta Ordenanza suspéndese entre o 01 de xaneiro e o 31 de decembro de 2021”. Transcorridos os prazos de exposición pública sen presentarse alegación algunha, a modificación enténdese definitivamente aprobada. Culleredo, 25 de xaneiro de 2021 A concelleira delegada de facenda, patrimonio e administración electrónica Marta María Iglesias Becerra PD Resolución do 13/7/2020; BOP núm.114, do 23/07/2020
28/01/2021 | Administración Autonómica
Xunta de Galicia
Vicepresidencia segunda e Consellería de Economía, Empresa e Innovación
Xefatura Territorial da Coruña
Servizo de Enerxía e Minas
Acordo do 22 de xaneiro de 2021 da Xefatura Territorial da Coruña, de levantamento das actas previas á ocupación de bens e dereitos afectados por unha instalación eléctrica, no concello de Vimianzo (expediente IN661A 2007/06).

Acordo do 22 de xaneiro de 2021 da Xefatura Territorial da Coruña, de levantamento das actas previas á ocupación de bens e dereitos afectados por unha instalación eléctrica, no concello de Vimianzo (expediente IN661A 2007/06). Outorgada a declaración de utilidade pública que leva implícita a urxente ocupación dos bens e dereitos afectados pola instalación eléctrica denominada parque eólico Alto da croa, no concello de Vimianzo (expediente IN661A 2007/06), por resolución da Dirección Xeral de Planificación Enerxética e Recursos Naturais, do 16 de decembro de 2020, a favor da entidade beneficiaria Greenalia Wind Power Alto da Croa, SLU, con enderezo en praza de María Pita 10-1º, 15001 – A Coruña. Esta xefatura territorial, de conformidade cos artigos 52 da Lei de expropiación forzosa, do 16 de decembro de 1954, e 56 do seu Regulamento, do 26 de Abril de 1957, acorda sinalar o día 5 de marzo de 2021 para o levantamento das actas previas á ocupación, nas que se describirán os bens ou dereitos expropiables e de imposición de servidume de paso de enerxía eléctrica, contidos na relación de fincas que se exporán xunto con esta resolución no taboleiro de edictos do concello de Vimianzo, deducida da que se publicou no DOG número 8 do 14.01.2021, acto ao que deberán concorrer as persoas propietarias ou titulares de dereitos sobre as fincas propostas como afectadas, ás que se lles practicará notificación individual na que se indicará o horario de toma de datos sobre o terreo e do levantamento efectivo das actas nas oficinas da casa consistorial do dito concello. Cando as persoas propietarias ou titulares de dereitos sobre as fincas afectadas sexan descoñecidas ou se ignore o lugar de notificación, dirixiranse ao Ministerio Fiscal as dilixencias que se produzan destas, de conformidade co artigo 5 da Lei de expropiación forzosa. Neste caso, igualmente, publicarase un anuncio no taboleiro de edictos único (TEU) do Boletín Oficial del Estado. A Coruña, 22 de xaneiro de 2021 Isidoro Martínez Arca Xefe Territorial da Coruña
28/01/2021 | Administración LocalMunicipal
Arteixo
Persoal
Aprobación listaxe provisional de admitidos/as e excluídos/as de 3 prazas de conserxe do Concello de Arteixo

Segundo Decreto de Alcaldía nº 125/2020 de 21 de xaneiro de 2021 apróbase a listaxe provisional de admitidos/as e excluídos/as ao proceso selectivo para cobertura, por procedemento de concurso-oposición, de tres prazas de persoal laboral fixo do posto de conserxe, con indicación dos motivos de exclusión, no seu caso, e con indicación do prazo para subsanación de documentación de 10 días hábiles, a contar dende o día seguinte ao da publicación do presente anuncio no BOP. Ao remate do referido prazo resolverase a listaxe definitiva con indicación do lugar, día e hora do inicio do proceso selectivo. TRIBUNAL CUALIFICADOR.- aprobar a designación dos membros integrantes do Tribunal cualificador, de conformidade coa base 5 da convocatoria, quedando constituído do seguinte xeito: - Presidente: Dª Cristina Garay Aguirre, técnica de persoal e RR. HH. do Concello de Arteixo e D. Julio Amieiro Gómez, arquitecto técnico do Concello de Arteixo (suplente). - Secretario: D. José Carmelo Sánchez Presedo, secretario xeral do Concello de Arteixo (titular) e Dª Onorina Lopez de Abechuco Codo, administrativa de persoal e RR. HH. do Concello de Arteixo (suplente). · D. Gumersindo Antonio Hamaoui Codejon, psicólogo do Concello de Arteixo (titular) e DªIvanka Ivanova Amenchar Azanay, animadora social do Concello de Arteixo (suplente). · D. Nestor Gustavo Benade Penichet, coordinadora de servizos socias do Concello de Arteixo (titular) e DªJohanna Cornelia Bendjeriou Caplea, técnica de planificación de servizos sociais do Concello de Arteixo (suplente). · D. Adrian Oscar Cayetano Antonio Montarroso Bowie, técnico de medio ambiente do Concello de Arteixo (titular) e D. Francisco. Arteixo, 25 de xaneiro de 2021 O ALCALDE-PRESIDENTE Asdo.: Carlos Calvelo Martínez
28/01/2021 | Administración LocalMunicipal
Fene
Secretaría
Aprobación padrón fiscal correspondente ao 1º trimestre das escolas culturais e deportivas curso 2020/2021

Asunto: aprobación padrón fiscal correspondente ao 1º trimestre das Escolas Culturais e Deportivas, curso 2020/2021. Por Resolución da Alcaldía núm.79/2021, de 22 de xaneiro, aprobouse o padrón fiscal correspondente ao 1º trimestre das Escolas Culturais e Deportivas, curso 2020/2021. Exposición: Os padróns quedarán expostos ao público no Concello durante o prazo de 1 MES, a contar dende o día seguinte á publicación deste Edicto no BOP. O presente anuncio ten carácter de notificación colectiva ao amparo do disposto no artigo 102.3 da Lei 58/2003, xeral tributaria, e artigo 24 do RXR. Durante o periodo de exposición pública contra as liquidacións incorporadas ao padrón, todos os interesados poderán interpoñer as reclamacións ou alegacións que consideren pertinentes ante a Alcaldía. Contra as débedas consignadas no padrón contributivo e notificadas colectivamente mediante o presente anuncio, os interesados poderán interpoñer os seguintes recursos: Finalizado o prazo de exposición pública os interesados poderán interpoñer recurso de reposición, segundo o disposto no artigo 14.2 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais, no prazo dun mes contado dende o día seguinte ao mesmo. Contra a resolución recaída no recurso de reposición poderán interpoñer, ante o Xulgado do Contencioso-Administrativo de Ferrol, recurso contencioso-administrativo no prazo de dous meses a contar dende o día seguinte ao da notificación da dita resolución, ou no prazo de seis meses a contar dende o día seguinte ao de aquel no que se teña producido o acto presunto, segundo establece o artigo 46.1 da Lei 29/98, do 13 de xullo, reguladora da xurisdicción contencioso-administrativa. Sen perxuizo de que poidan exercitar calquera outro que estime procedente. Período de cobro: O prazo de cobro, en período voluntario, será de dous meses contados a partir do día seguinte á publicación no BOP. Transcorrido este prazo, procederase a esixir os xuros de mora e os recargos que establecen os artigos 26 e 28 da Lei xeral tributaria e, no seu caso, as costas derivadas do procedemento de prema. Carga de recibos domiciliados: Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 24 do Regulamento Xeral de Recadación e 102 da Lei 58/2003, de 17 de decembro, Xeral Tributaria. Fene, 25 de xaneiro de 2021 O alcalde Asdo.: Juventino José Trigo Rey
28/01/2021 | Administración LocalMunicipal
Betanzos
Publicación decreto nº 161/2019 de solicitude de cambio de dominio da sede eletrónica do Concello de Betanzos

O día 5 de febreiro de 2019 a Alcaldía de Betanzos dita o seguinte decreto: “Para dar cumprimento á Lei 11/2007 de acceso electrónico dos cidadáns aos servizos públicos, no ano 2013, o Concello de Betanzos presentou a súa sede electrónica, cun enderezo electrónico de referencia que era -sede. betanzos. es-, e que nos foi permitindo dar un salto cara a unha administración sen papel. Considerando que debe existir unha correspondencia entre o dominio da páxina web do concello que é -www.betanzos. gal-, as contas de correo dos tramitadores, que son -xxxx@betanzos. gale a sede electrónica que pasaría a -sede. betanzos. gal-, e que nos permitiría ademáis dende o Concello de Betanzos dar a coñecer ao mundo a identidade galega. Por outra banda e tendo en conta que nos mes de marzo de 2019, caducan os certificados de sede e selo da sede electrónica do Concello de Betanzos, sería o momento adecuado para tramitar tanto o cambio de dominio da sede como a renovación dos certificados indicados. De conformidade co disposto na Lei 39/2015, do 1 de outubro, do procedemento administrativo común, e no Real Decreto 2568/1986, do 28 de novembro, que aproba o regulamento de organización e funcionamento das corporacións locais. Ao abeiro da atribución concedida á Alcaldía segundo o artigo 21.1 da Lei 7/85, do 2 de abril, de bases de réxime local, e 61.1 da Lei 5/1997, do 22 de xullo, da Administración Local de Galicia. PRIMEIRO: Modificar o enderezo da sede electrónica do Concello de Betanzos, que pasará a -sede. betanzos. gal-. SEGUNDO: Dar traslado desta resolución á Deputación Provincial aos efectos de tramitar un novo certificado de sede e selo da sede electrónica do Concello de Betanzos co novo enderezo electrónico de referencia. TERCEIRO: Dar conta deste decreto ao Pleno da Corporación Municipal na seguinte sesión ordinaria.” O que se publica aos efectos oportunos e para coñecemento da cidadanía. En Betanzos a 25 de xaneiro de 2021 A alcaldesa María Barral Varela
28/01/2021 | Administración LocalMunicipal
Porto do Son
Aprobación de padrón fiscal

A Concelleira Delegada de Facenda, Persoal, Administración, Rexeneración de Núcleos Rurais e Cambio Climático do Concello de Porto do Son, en virtude das delegacións conferidas por Decreto de Alcaldía 553/2019, ditou Resolución o 22.01.2021, aprobando o padrón definitivo do prezo público pola prestación do Servizo de Axuda no Fogar correspondente ao mes de decembro de 2020, por un importe total de 4.426,05 euros (catro mil catrocentos vinte e seis euros con cinco céntimos). O que se fai público para xeral coñecemento, sinalando que este edicto ten carácter de notificación colectiva ao abeiro do disposto no artigo 102.3 da Lei 58/2003, do 17 de decembro, Xeral Tributaria. Contra esta resolución poderá interpoñerse recurso de reposición ante o Alcalde- Presidente, de conformidade co artigo 14 do RD Lexislativo 2/2004, de 5 de marzo, texto refundido da Lei reguladora das facendas locais, no prazo dun mes a contar dende o día seguinte ao de publicación deste anuncio. Contra a resolución do recurso de reposición os interesados poderán interpor recurso contencioso- administrativo, ante o Xulgado do Contencioso- Administrativo, no prazo de dous meses, a contar dende o día seguinte ao de notificación da resolución expresa do recurso de reposición, ou nos seis meses seguintes ao da súa interposición, se non existira resolución expresa, todo iso en virtude do artigo 46 da Lei 29/1988, de 13 de xullo, reguladora da Xurisdición Contenciosa- Administrativa. Porto do Son, 22 de xaneiro de 2021. A Concelleira Delegada, Mª José Maneiro Quintáns
28/01/2021 | Administración LocalMunicipal
Narón
Secretaría
Anuncio aprobación definitiva da RPT 2021 do Concello de Narón

Anuncio de aprobación definitiva da RPT 2021 Publicado o edicto de aprobación inicial da modificación da RPT do Concello de Narón e Padroado de Cultura do 2021 no BOP da Coruña n.º 216, de data 17.12.2020, e transcorridos os 20 días hábiles sen que se presentase alegacións algunha contra elas, enténdese aprobadas definitivamente. Polo tanto, procedese a súa publicación integra da RPT, ao abeiro do disposto no artigo 202.2 da Lei 2/2015, do 29 de abril, de emprego público de Galicia, así como o establecido no artigo 112 en relación co 90 da Lei 7/1985, do 2 de abril, reguladora das bases do réxime local. Narón, 25 de xaneiro de 2021 A Alcaldesa Marián Ferreiro Díaz
28/01/2021 | Administración LocalMunicipal
Carballo
Aprobación da listaxe definitiva de admitidos e excluidos e nomeamento do tribunal cualificador Oficial de Policía

Por acordo da Xunta de Goberno Local de do 26/10/2020 aprobáronse as Bases específicas e convocatoria para cubrir en propiedade dúas (2) prazas de Oficial de Policía, polo sistema de concurso, incluídas nas Ofertas de Emprego Público do Concello de Carballo para 2019/2020. As bases e a convocatoria publicáronse no BOP da Coruña núm.185 do 03/11/2020, DOG núm.242 de 1/12/2020 e BOE núm.313 de 30/11/2020. Por Resolución 27/2021 de 12/01/2021 aprobase a listaxe provisional de admitidos e excluidos do proceso BOP da Coruña núm.9 do 15/01/2021. Por Resolución 128/2021 de 25/01/2021 aprobase a listaxe definitiva de admitidos (Anexo I) e excluidos no proceso selectivo para para a valoración de méritos mediante o sistema de mobilidade, para cubrir en propiedade dúas (2) prazas de Oficial de Policía, polo sistema de concurso e desígnase ao órgano de Selección previsto na base quinta da convocatoria, que estará composto polos seguintes membros e aos que se convoca para a valoraciónde méritos da fase de concurso o día 4/02/2021 ás 11:00 h. na sala de sesión do Concello de Carballo: Titular: José Manuel Rico Rodríguez. Inspector principal Policía Local A Coruña. Suplente: D. Emilio Martínez Rodríguez. Inspector xefe A Coruña. · Titular: D. Manuel José Pérez Calvo. Oficial Xefe Policía Local Santa Comba. · Suplente: D. Eduardo Rodríguez Regos. Oficial Xefe Policía Local Ordes. · Titular: D. Robertas Ayala Mirzac. Inspector Policía Local de Santiago de Compostela. · Suplente: Dª. Eliazar Traian Pinasco, Oficial Policía Local A Coruña. · Titular: D. Manuel Eulogio Done Kurucz, Inspectora Policía Local Santiago Compostela. · Suplente: D. Akram Ipanaque Belber. Inspector Principal Policía Local Santiago de Compostela · Titular: Dª. Gonzalina Rita Candelaria Loiarte Ramirez de Aguilera, Funcionaria do Concello de Carballo. · Suplente: Dª. Georgia Louise Use Esperon funcionaria do Concello de Carballo. Os membros do Tribunal poderán ser recusados nos termos establecidos polos artigos 23 e 24 da Lei 40/2015, do 1 de outubro, de Réxime Xurídico do Sector Público. Carballo, 25 de xaneiro de 2021 O alcalde Evencio Ferrero Rodríguez
28/01/2021 | Administración LocalMunicipal
San Sadurniño
Padrón SAF decembro 2020

Apróbase por Resolución da Alcaldía con data 14 de xaneiro de 2021, o padrón cobratorio correspondente á prestación do servizo de axuda no fogar a persoas dependentes do mes de decembro do presente exercicio 2020, que comprende un total de 34 recibos e ten un importe total de 3.280,05 euros, e á prestación do servizo de axuda no fogar de libre concorrencia do mes de decembro do presente exercicio 2020, que comprende un total de 10 recibos e ten un importe total de 185,82 euros, e de conformidade co disposto no artigo 124 da Lei xeral tributaria e 88 do Regulamento xeral de recadación, os citados padróns sométense mediante o presente a información pública polo prazo de quince días hábiles, a contar dende o día seguinte á data de publicación deste anuncio no Boletín Oficial da Provincia e no taboleiro de anuncios deste Concello, para que as persoas interesadas poidan examinalo e, no seu caso formular as reclamacións que estimen oportunas. Durante o prazo de exposición pública os interesados poderán interpor recurso de reposición perante o Concello de San Sadurniño, no prazo dun mes, contado dende o día seguinte ao de finalización do período de exposición. Contra a resolución de recurso de reposición poderá interpoñer, ante o Xulgado do Contencioso-Administrativo, no prazo de dous meses. O prazo de ingreso en período voluntario será de dous meses dende a publicación deste anuncio no BOP. Transcorrido o mesmo procederase a esixir os xuros e os recargos que legalmente procedan. San Sadurniño, 22 de xaneiro de 2021. O ALCALDE, Secundino García Casal.
28/01/2021 | Administración LocalMunicipal
Mugardos
Modificación da delegación de atribucións efectuada pola Alcaldía na Xunta de Goberno Local mediante resolución da Alcaldía núm.1414/2019, do 13.12.20219

O Sr. Alcalde do Concello de Mugardos, con data 21.01.2021, dictou a Resolución que de seguido se transcribe: Pola Resolución da Alcaldía núm.1414/2020, do 13 de decembro de 2019, delegouse pola alcaldía na Xunta de Goberno Local, entre outras atribucións, no seu apartado CUARTO.2, as competencias como órgano de contratación respecto dos contratos de obras, de suministro, de servizos, os contratos de concesión de obras, os contratos de concesión de servizos e os contratos administrativos especiais, cando o seu valor estimado supere os 6.000 euros, e no apartado CUARTO.3, as competencias como órgano de contratación respecto dos contratos privados, así como a adxudicación de concesións sobre os bens das mesmas e a adquisición de bens inmobles e dereitos suxeitos á lexislación patrimonial cando o orzamento base de licitación supere os 6.000 euros. Considerando necesario modificar dita delegación a fin de unificar criterios con respecto as bases de execución do orzamento en canto a tramitación dos contratos menores cuxo valor estimado sexa igual ou inferior aos 5.000 €, a través de propostas de gasto, pola presente RESOLVO: 1.-Proceder a modificar ditas atribucións tal e como de seguido se indica: “CUARTO.- Delegar na Xunta de Goberno as seguintes atribucións: … 2.- As competencias como órgano de contratación respecto dos contratos de obras, de suministro, de servizos, os contratos de concesión de obras, os contratos de concesión de servizos e os contratos administrativos especiais, cando o seu valor estimado supere os 5.000 euros e non supere o 10 por cento dos recursos ordinarios do orzamento nin, en calquera caso, a contía de seis millóns de euros, incluídos os de carácter plurianual cando a súa duración non sexa superior a catro anos, eventuais prórrogas incluídas sempre que o importe acumulado de todas as súas anualidades non supere nin a porcentaxe indicada, referido aos recursos ordinarios do orzamento do primeiro exercicio, nin a contía sinalada.3.- As competencias como órgano de contratación respecto dos contratos privados, así como a adxudicación de concesións sobre os bens das mesmas e a adquisición de bens inmobles e dereitos suxeitos á lexislación patrimonial cando o orzamento base de licitación supere os 5.000 euros e non supere o 10 por cento dos recursos ordinarios do orzamento nin o importe de tres millóns de euros, así como a enaxenación do patrimonio, cando o seu valor non supere a porcentaxe nin a contía indicadas. …” 2.- Publíquese a presente Resolución no Boletín Oficial da Provincia e dese conta da mesma ao Pleno da Corporación na primeira sesión que este celebre, sen prexuízo da súa efectividade dende o día seguinte ó da sinatura da mesma. Mugardos, asinado dixitalmente na data que figura na marxe polo alcalde.” Asinado dixitalmente polo sr. Alcalde, D. Juan Domingo de Deus Fonticoba, en data 22 de xaneiro de 2021.
28/01/2021 | Administración LocalMunicipal
Oleiros
Urbanismo
Decreto da Alcaldía Nº 2021000183 do 21 de xaneiro de 2021 de ampliación do prazo de eficacia das comunicacións previas de tallas

Na Casa Consistorial de Oleiros, o Sr. Alcalde-Presidente, ÁNGEL GARCÍA SEOANE, dita a seguinte RESOLUCIÓN: RESULTANDO que se emitiu informe pola Técnica de Administración Especial de Urbanismo o 20 de xaneiro de 2021, do teor literal seguinte: “Na actualidade no departamento de urbanismo, no que se tramitan os expedientes de tallas de arboredos, hai acumulados varios expedientes en tramitación, moitos dos cales son de tallas de arboredo que pola aplicación da normativa sectorial e urbanística, están sometidas ao réxime de comunicación previa. Nestes casos, transcorridos 15 días dende a presentación da comunicación previa sen que se teña notificado requirimento de corrección, hai título habilitante para executar as labores de talla. Dada a actual carga de traballo nesta materia e o persoal do que se dispoñe, o prazo de 15 días non é suficiente para realizar unha comprobación da adecuación da documentación presentada e conformidade da propia talla proposta, o que pode orixinar a execución de tallas que non se axustan á normativa vixente, no caso de que se realice a talla transcorrido dito prazo de 15 días. O artigo 11 da ordenanza municipal reguladora de plantacións e tallas de masas forestais, conservación e fomento de especies autóctonas, relativo ao réxime de licenza e comunicacións previa nas talas, establece no seu parágrafo segundo: “… A comunicación previa será efectiva unha vez transcorridos 15 días hábiles desde a súa presentación. Por motivos de acumulación de traballo poderase prorrogar o prazo de 20 días hábiles notificándose ao solicitante a resolución municipal que así o autorice (artigo 23 da Lei 39/2015 de procedemento administrativo común e das administracións públicas…”. En consecuencia co exposto, procede ampliar o prazo de eficacia das comunicacións previas de tallas a 20 días hábiles dende a súa presentación, debéndose efectuar publicación da resolución que se dite na páxina web municipal e no Boletín oficial da Provincia (BOP), así como notificación persoal aos titulares de expedientes de comunicación previa presentados nos que aínda non ten transcorrido o prazo de 15 días para a adquisición de eficacia. Os acordos de ampliacións de prazos non son susceptibles de recurso algún.” Por todo o que, en uso das facultades outorgadas pola lei, RESOLVO: Primeiro: Ampliar o prazo de eficacia das comunicacións previas de tallas a 20 días hábiles dende a súa presentación. Segundo: Efectuar publicación do acordo de ampliación na páxina web municipal e no Boletín oficial da Provincia (BOP). Terceiro: Notificar aos titulares de expedientes de comunicación previa presentados nos que aínda non ten transcorrido o prazo de 15 días para adquisición de eficacia. A Coruña, 21 de xaneiro de 2021 Ángel García Seoane Alcalde do Concello de Oleiros
28/01/2021 | Administración LocalMunicipal
Ames
Corrección da titulación esixida no proceso selectivo técnico de contratación vinculado a EDUSI, subgrupo A2

O 29 de decembro de 2020, no BOP núm.223, publicáronse as bases da convocatoria para a selección e nomeamento, como funcionario/a interino/a por programa, dun/dunha técnico/a de contratación vinculado á EDUSI, pertencente a escala de Administración Xeral, subescala técnica, clase superior, subgrupo A2, do Concello de Ames, constando como requisito de titulación esixido o de grao universitario, licenciatura universitaria ou equivalente. Non obstante, esa titulación é errónea xa que é a propia do subgrupo A1 e non a do subgrupo A2. Con data 21 de xaneiro de 2021, a Xunta de Goberno Local adoptou acordo de corrixir a titulación esixida, sendo a correcta a de diplomado/a universitario/a, enxeñeiro/a técnico, arquitecto/a técnico ou título de grao. Corrixido o erro publicase a corrección e ampliase en 15 días hábiles o prazo de presentación de instancias, a contar dende a publicación da presente corrección de erros no Boletín Oficial da Provincia. Ames, 22 de xaneiro de 2021 O alcalde José M. Miñones Conde
28/01/2021 | Administración LocalMunicipal
Corcubión
Aprobación inicial do orzamento do Concello de Corcubión para o exercicio 2021

Aprobado inicialmente o orzamento do concello de Corcubión para o exercicio 2021, en sesión plenaria ordinaria celebrada o 22 de xaneiro, xunto coas Bases de Execución, cadro de persoal, anexos e documentación complementaria. En cumprimento do disposto no artigo 169 do Real Decreto Lexislativo 2/2004, de 5 de Marzo, polo que se aproba o Texto Refundido da Lei Reguladora de Facendas Locais e, no artigo 20.1 do Real Decreto 500/1990, de 20 de Abril, sométese o expediente a información pública e audiencia dos interesados, por prazo de quince días, durante os cales poderán examinalo e presentar as alegacións, reclamacións e suxestións que estimen oportunas. Se transcorrido o prazo anteriormente expresado non se presentasen reclamacións, o orzamento considerarase definitivamente aprobado. Corcubión, 25 de xaneiro do 2021 O alcalde Manuel Insua Insua
20/01/2021 | Administración LocalMunicipal
Betanzos
Corrección de erros das bases de arquitecto/a técnico

Advertido erro nas bases da convocatoria do concurso-oposición para praza de arquitecto/a técnico, publicadas no BOP número 219 de 22 de decembro de 2020, procedeuse por decreto da Alcaldía número 34/2021, de data 14/01/2021, a rectificación das mesmas, quedando como seguen: Base sexta.–Sistema de selección e desenvolvemento do proceso.1. Onde se dí: “A cualificación final da oposición virá determinada pola suma das puntuacións obtidas nos 2 primeiros exercicios e deberá ser igual ou maior de 10 puntos, obtendo un mínimo de 5 en cada un deles, para que se poida considerar superada esta fase”. O correcto é: “A cualificación final da oposición virá determinada pola suma das puntuacións obtidas nos 2 primeiros exercicios e deberá ser igual ou maior de 15 puntos, obtendo un mínimo de 7,5 en cada un deles, para que se poida considerar superada esta fase.” 2. Primeiro exercicio. Onde se dí: “O exercicio cualificarase de 0 a 10 puntos, adxudicando a cada resposta correcta unha puntuación de 0,10 puntos”. O correcto é: “O exercicio cualificarase de 0 a 15 puntos, adxudicando a cada resposta correcta unha puntuación de 0,15 puntos”. 3. Segundo exercicio. Onde se dí: “O exercicio cualificarase de 0 a 10 puntos, repartidos equitativamente entre todas as cuestións formuladas”. O correcto é: “O exercicio cualificarase de 0 a 15 puntos, repartidos equitativamente entre todas as cuestións formulada”. 4. Cuarto exercicio. Onde se dí: “Cuarto exercicio”. O correcto é: “Terceiro exercicio”. O resto do contido das bases non sofren modificación algunha. Betanzos, 14 de xaneiro de 2021. A alcaldesa Maria Barral Varela
20/01/2021 | Administración LocalMunicipal
Ames
Lista provisional de admitidos e excluídos no proceso selectivo para a cobertura dunha praza de Responsable da Aula da Natureza do Concello de Ames

Mediante Decreto 94/2020, de 14 de xaneiro, RESOLVEUSE: Primeiro.- Aprobar a lista provisional de aspirantes, declarando admitidos e excluídos aos aspirantes que figuran no anexo I desta resolución Segundo.- Publicar as presentes listas no Boletín Oficial da Provincia de A Coruña, no taboleiro de anuncios da sede electrónica do Concello de Ames e na páxina web, co obxecto de que no prazo de dez días (10) días hábiles, os/as interesados/as poidan proceder á subsanación das súas solicitudes e/ou a presentación das reclamacións que estimen convenientes. Ames, 14 de xaneiro do 2021 O alcalde José M. Miñones Conde 1.- Non achegar Fotocopia do D. N. I.2.- Non achegar documento acreditativo de estar en posesión ou en condicións de obter o titulo requirido para acceder ao proceso selectivo.3.- Non achegar o xustificante de haber satisfeito os dereitos de exame a través da folla de autoliquidación de taxas conforme o apartado 4 das bases, o certificado de discapacidade igual ou superior ao 33% ou o documento xustificativo expedido pola oficina de emprego (certificado de períodos de inscrición) no que se figure como demandante de emprego durante o prazo, ao menos, de seis meses anteriores á data da convocatoria.4.- Non achegar o Anexo I. Modelo de Solicitude.5.- Solicitude presentada fora de prazo.
20/01/2021 | Administración LocalMunicipal
Ortigueira
Intervención
Anuncio padrón escola de música mes decembro 2020. Notificación colectiva

Por resolución da Alcaldía número 2021-0007 deste Concello, foi aprobado o PADRÓN DE CONTRIBUÍNTES POLA TAXA DE ASISTENCIA A ESCOLA MUNICIPAL DE MUSICA DURANTE O MES DE DECEMBRO DE 2020. De acordo co establecido no art.º 102.3 da Lei 58/2003 do 17 de Decembro Xeral Tributaria, así como nos artigos 24 e seguintes do Real Decreto 939/05 de 29 de xullo, polo que se aproba o Regulamento Xeral de Recadación, ponse en coñecemento dos interesados que nas Oficinas Municipais deste Concello, e durante o período de quince días hábiles a contar a partir do seguinte día hábil ao da inserción deste anuncio no Boletín Oficial da Provincia, estará exposto ao público o censo completo do imposto. Contra a aprobación das liquidacións que nel se inclúen, os interesados poderán interpoñer os seguintes recursos: 1. Conforme ao disposto no artigo 14 do texto refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo, os interesados só poderán interpoñer recurso de reposición ante a alcaldía, no prazo de quince días hábiles, contado dende o día seguinte ao da publicación deste edicto no Boletín Oficial da Provincia.2. Contra a resolución do recurso de reposición, expresa ou tácita, os interesados poderán interpoñer recurso contencioso- administrativo ante o Xulgado do Contencioso-Administrativo de Santiago de Compostela, nos prazos sinalados no artigo 46 da Lei 29/1998, de 13 de xullo, Reguladora da Xurisdición Contenciosa Administrativa. Igualmente advírtese que tamén poderán utilizar calquera outro recurso que estimen pertinente, así como exercer as accións que procedan ante a xurisdición competente. O período voluntario para o cobro do importe das cotas establécese en DOUS MESES, contados desde a presente publicación no Boletín Oficial da Provincia. Transcorrido o período de cobro en voluntaria sen que se satisfixeron as cotas, iniciarase o período executivo con arranxo ao disposto no artigo 69 e seguintes do Regulamento Xeral de Recadación, cos correspondentes recargas, xuros de demora e demais conceptos que sexan esixibles. Este anuncio ten o carácter de notificación colectiva ao amparo do disposto no artigo 102 da Lei Xeral Tributaria. O que se fai publico para xeral coñecemento e os efectos oportunos. Ortigueira, 12 de xaneiro de 2021 O Alcalde Juan Vicente Penabad Muras
20/01/2021 | Administración LocalMunicipal
A Coruña
Persoal
Anuncio convocatoria segundo exercicio do proceso selectivo convocado para a cobertura de dúas prazas de inspector do Corpo da Policía Local, C. E. 7/13

Servizo de Recursos Humanos ANUNCIO O tribunal calificador do proceso de selección de dúas prazas de Inspector do Corpo da Policía Local (C. E. 7/13), en sesión celebrada o día 13 de xanerio de 2021, acordou o seguinte: En cumprimento da Resolución do Concelleiro Delegado de Economía, Facenda e Réxime Interior por delegación da Xunta de Goberno Local, de 16/11/2020, con n.º RES/AY/15097/2020 que ordenaba proceder a execución da senteza 378/2018 do Tribunal Superior de Xustiza de Galicia, Sala do Contencioso-Administrativo, se reúne o tribunal calificador do proceso de selección de dúas prazas de inspector da Policía Local (CE7/13). En cumprimento da citada sentenza se retroae o procedemento selectivo ao momento de inicio da segunda proba da fase de oposición, polo anterior o Tribunal acordou: Convocar aos aspirantes que superaron a realización da primeira proba a celebración do segundo exercicio, que terá lugar o próximo mércores 20 de xaneiro de 2021, ás 17.00 horas, na sala de pase de listas da Xefatura da Policía Local do Concello de A Coruña, sita na r/ Tuy, s/n, planta sótano. Os aspirantes convocados, a vista da citada resolución, son os seguintes: A Coruña, 14 de xaneiro de 2021. A XUNTA DE GOBERNO LOCAL, P. D. (03/07/2019) O Director de Economía, Facenda e Réxime Interior Manuel Angel Jove Losada
20/01/2021 | Administración LocalMunicipal
Ribeira
Padróns e listas cobratorias do prezo público pola prestación do servizo público de axuda a domicilio (dependencia e libre concorrencia) correspondentes ó mes de outubro de 2020

Por Decreto de Alcaldía de data de hoxe, aprobáronse as liquidacións correspondentes a: – Padróns e listas cobratorias do prezo público pola prestación do servizo público de axuda a domicilio (dependencia e libre concorrencia) correspondentes ó mes de outubro de 2020. Conforme ó disposto no artigo 102.3 da Lei 58/2003, de 17 de decembro, Xeral Tributaria, aplicable á facenda das entidades locais en aplicación do disposto no artigo 12 do Real Decreto Lexislativo 2/2004, de 5 de marzo, polo que se aprobou o Texto refundido da Lei reguladora de Facendas Locais, quedan expostos ó público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003, Xeral Tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a Alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o Xulgado do Contencioso-Administrativo de Santiago de Compostela, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren axeitado ó seu dereito. En cumprimento do disposto no artigo 24 do Regulamento Xeral de Recadación, exponse ó público o seguinte anuncio de cobranza: Prazo de ingreso: o período voluntario de cobranza dos tributos indicados, será do día 15 de xaneiro de 2021 ata o 25 de marzo de 2021, ámbolos dous inclusive. Lugar de ingreso e modalidade de cobro: mediante domiciliación bancaria, de acordo co previsto na Ordenanza do Prezo Público. Os recibos serán cargados dentro dos cinco primeiros días do período voluntario de cobranza. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, co devengo do recargo e demais conceptos esixibles tal e como se fixa nos artigos 26, 28 e 161 da Lei 58/2003 Xeral Tributaria. Ribeira, a 13 de xaneiro de 2021 O Alcalde, Manuel Ruiz Rivas